Document ID: 32008D0601

РЕШЕНИЕ НА КОМИСИЯТА
от 17 юли 2008 година
относно разпределянето в полза на Нидерландия на допълнителни риболовни дни за постоянно прекратяване на риболовните дейности в Скагерак, частта от зона IIIa на ICES, която не се включва в Скагерак и Категат, зона IV на ICES и водите на ЕО от зона IIa на ICES
(нотифицирано под номер C(2008) 3586)
(само текстът на нидерландски език е автентичен)
(2008/601/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 40/2008 на Съвета от 16 януари 2008 г. относно установяване на възможностите за риболов за 2008 г. и свързаните с тях условия на определени рибни запаси и групи от рибни запаси, приложими във водите на Общността и за корабите на Общността във води, които подлежат на ограничения на улова (1), и по-специално точка 10 от приложение IIA,
като има предвид че:
(1)
В точка 8 от приложение IIA към Регламент (ЕО) № 40/2008 се определя максималния брой дни, през които кораби на Общността с обща дължина, равна или по-голяма от 10 м, носещи на борда си бим тралове с размер на отворите на мрежите, равен или по-голям от 80 мм, могат да пребивават през периода от 1 февруари 2008 г. до 31 януари 2009 г. в Скагерак, частта от зона IIIa на ICES, която не се включва в Скагерак и Категат, зона IV на ICES и водите на ЕО от зона IIa на ICES в съответствие с точка 2.1 от приложение IIA.
(2)
Точка 10 от приложение IIА дава възможност на Комисията да предоставя допълнителен брой риболовни дни, през които даден съд може да бъде в географската зона, носещ на борда си такива бим тралове, въз основа на постоянното прекратяване на риболовните дейности след 1 януари 2002 г.
(3)
На 4 април 2008 г. Нидерландия е представила данни, свидетелстващи, че нидерландските кораби, носещи на борда си бим тралове с размер на отворите на мрежите, равен или по-голям от 80 мм, които са преустановили дейността си след 1 януари 2002 г., са извършвали през 2001 г. 16 % от риболовното усилие на нидерландските кораби, намиращи се в географската зона и носещи на борда си такива бим тралове.
(4)
Въз основа на предоставените данни в полза на Нидерландия в съответната географска зона през периода на прилагане на член 8 от Регламент (ЕО) № 40/2008 от 1 февруари 2008 г. до 31 януари 2009 г. се разпределят 19 допълнителни дни в море за кораби, носещи на борда си бим тралове с размер на отвора, равен или по-голям от 80 мм и по-малък от 90 мм, 23 допълнителни дни в море за кораби, носещи на борда си бим тралове с размер на отвора, равен или по-голям от 90 мм и по-малък от 100 мм, и 21 допълнителни дни в море за кораби, носещи на борда си бим тралове с размер на отвора, равен или по-голям от 100 мм.
(5)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Максималният брой дни, през който риболовни кораби, плаващи под флага на Нидерландия и носещи на борда си бим тралове с размер на отвора, равен или по-голям от 80 мм и по-малък от 90 мм, могат да се намират в Скагерак, частта от зона IIIa на ICES, която не се включва в Скагерак и Категат, зона IV на ICES и водите на ЕО от зона IIa на ICES в съответствие с таблица I от приложение IIA към Регламент (ЕО) № 40/2008, се увеличава на 138 дни годишно.
Член 2
Максималният брой дни, през който риболовни кораби, плаващи под флага на Нидерландия и носещи на борда си бим тралове с размер на отвора, равен или по-голям от 90 мм и по-малък от 100 мм, могат да се намират в Скагерак, частта от зона IIIa на ICES, която не се включва в Скагерак и Категат, зона IV на ICES и водите на ЕО от зона IIa на ICES в съответствие с таблица I от приложение IIA към Регламент (ЕО) № 40/2008, се увеличава на 166 дни годишно.
Член 3
Максималният брой дни, през който риболовни кораби, плаващи под флага на Нидерландия и носещи на борда си бим тралове с размер на отвора, равен или по-голям от 100 мм, могат да се намират в Скагерак, частта от зона IIIa на ICES, която не се включва в Скагерак и Категат, зона IV на ICES и водите на ЕО от зона IIa на ICES в съответствие с таблица I от приложение IIA към Регламент (ЕО) № 40/2008, се увеличава на 150 дни годишно.
Член 4
Адресат на настоящото решение е Кралство Нидерландия.
Съставено в Брюксел на 17 юли 2008 година.

Labels: 11
18
6